2.6.2007 Den Europæiske Unions Tidende L 141/3 KOMMISSIONENS FORORDNING (EF) Nr. 605/2007 af 1. juni 2007 om overgangsforanstaltninger for visse import- og eksportlicenser vedrørende samhandelen med landbrugsprodukter mellem Fællesskabet i dets sammensætning pr. 31. december 2006 og Bulgarien og Rumænien KOMMISSIONEN FOR DE EUROPÆISKE FÆLLESSKABER HAR — under henvisning til traktaten om Bulgariens og Rumæniens tiltrædelse, under henvisning til akten vedrørende Bulgariens og Rumæ- niens tiltrædelse, særlig artikel 41, og ud fra følgende betragtninger: (1) Indtil den 31. december 2006 er samhandelen med land- brugsprodukter mellem Fællesskabet og Bulgarien og Rumænien betinget af, at der fremlægges en import- eller eksportlicens. Fra den 1. januar 2007 kan disse licenser ikke længere anvendes ved denne samhandel. (2) — Visse licenser, der er gyldige efter den 1. januar 2007, har ikke kunnet anvendes helt eller delvist. Forpligtelserne i tilknytning til disse licenser skal overholdes, hvis den stillede sikkerhed ikke skal fortabes. Da disse forpligtelser ikke længere kan overholdes efter Bulgariens og Rumæ- niens tiltrædelse, er det nødvendigt med virkning fra disse to landes tiltrædelse at fastsætte overgangsforan- staltninger for frigivelse af sikkerhedsstillelsen. (3) Foranstaltningerne i denne forordning er i overensstem- melse med udtalelse fra alle berørte forvaltningskomité- er — UDSTEDT FØLGENDE FORORDNING: Artikel 1 Efter anmodning fra den pågældende frigives sikkerhedsstillelsen for udstedelsen af import- og eksportlicenser samt forudfastsæt- telsesattester, såfremt: a) de nævnte licenser eller attester som bestemmelses-, oprin- delses- eller udførselsland har Bulgarien eller Rumænien b) licensernes eller attesternes gyldighed endnu ikke er udløbet inden den 1. januar 2007, og c) licenserne eller attesterne kun delvist eller slet ikke er blevet udnyttet pr. 1. januar 2007. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Den anvendes fra den 1. januar 2007. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 1. juni 2007. På Kommissionens vegne Mariann FISCHER BOEL Medlem af Kommissionen